Greek Legal Document

Category: 122

Content:
53. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ-ΜΕΤΑΦΟΡΩΝ  ΚΑΙ ΕΠΙΚΟΙΝΩΝΙΩΝ Αριθ. 62189 της 18/22 Οκτ. 2001 (ΦΕΚ Β΄ 1391) Κανονισμός Οικονομικής Διαχείρισης της Εθνικής Επιτροπής Τηλεπικοινωνιών και Ταχυδρομείων (Ε.Ε.Τ.Τ.). Έχοντας υπόψη: 1.Τις διατάξεις: α.του Ν. 2668/98 (ΦΕΚ Α΄ 282/18.12.1998) "Οργάνωση του τομέα παροχής Ταχυδρομικών υπηρεσιών και άλλες διατάξεις". β.του Ν. 2867/15.12.2000 (ΦΕΚ Α 273/19.12.2000 "Οργάνωση και λειτουργία των τηλεπικοινωνιών και άλλες διατάξεις", όπως ισχύει. γ.της υπ΄ αριθμό πρωτ. 15851/7601/00 (ΦΕΚ 92 Β΄) απόφασης του Πρωθυπουργού και Υπουργού Μεταφορών και Επικοινωνιών περί ανάθεσης αρμοδιοτήτων του Υπουργού Μεταφορών και Επικοινωνιών στον Υφυπουργό Μεταφορών και Επικοινωνιών. δ.της υπ΄ αριθ. 1039386/441 Α/0006/21.4.2000 (ΦΕΚ 571/Β/21.4.2000) απόφασης του Πρωθυπουργού και του Υπουργού Οικονομικών περί ανάθεσης αρμοδιοτήτων του Υπουργού Οικονομικών στους Υφυπουργούς Οικονομικών. ε.της υπ΄ αριθ. 40/12.4.2001 γνωμοδότησης της Νομοπαρασκευαστικής Επιτροπής. 2.Το γεγονός ότι από την εφαρμογή της απόφασης αυτής δεν δημιουργούνται δαπάνες σε βάρος του Κρατικού Προϋπολογισμού, αποφασίζουμε: Άρθρο 1 Σκοπός Αντικείμενο 1.Η παρούσα απόφαση αποτελεί Κανονισμό οικονομικής διαχείρισης της Εθνικής Επιτροπής Τηλεπικοινωνιών και Ταχυδρομείων Ε.Ε.Τ.Τ. 2.Αντικείμενο του Κανονισμού οικονομικής διαχείρισης είναι ο καθορισμός τρόπου διάθεσης και διαχείρισης των εσόδων της Ε.Ε.Τ.Τ. που προορίζονται για την κάλυψη των απαραίτητων δαπανών για την εξυπηρέτηση της λειτουργίας της Ε.Ε.Τ.Τ., την επίτευξη των σκοπών και την άσκηση των αρμοδιοτήτων της. Άρθρο 2 ΄Εσοδα της Ε.Ε.Τ.Τ. Τα έσοδα της Ε.Ε.Τ.Τ. είναι τα ακόλουθα: Α. Τα πάγια τέλη χορήγησης Ειδικών ή Γενικών Αδειών και τα ανταποδοτικά τέλη που επιβάλλονται σε όλες τις τηλεπικοινωνιακές και ταχυδρομικές επιχειρήσεις ανεξάρτητα από το καθεστώς ιδιοκτησίας τους. Β. Τέλη χρήσης φάσματος ραδιοσυχνοτήτων. Γ. Τέλη εκχώρησης, δέσμευσης και χρήσης αριθμών του Εθνικού Σχεδίου Αριθμοδότησης. Δ. Άλλα ποσά που εισπράττονται από οποιαδήποτε διοικητική ή δικαστική αρχή, ή άλλον τρίτον ως χρηματική ποινή, προϊόν δήμευσης ή δικαστικό πρόστιμο σε σχέση με την άσκηση των τηλεπικοινωνιακών και ταχυδρομικών δραστηριοτήτων που ρυθμίζονται από τους ν. 2867/2000 και Ν. 2668/98. Ε. Κάθε άλλο ποσό, που προβλέπεται από την εκάστοτε ισχύουσα εθνική και κοινοτική νομοθεσία, όπως επιδοτήσεις προγραμμάτων κ.λ.π.. Άρθρο 3 Δαπάνες προς επίτευξη των σκοπών της Ε.Ε.Τ.Τ. Δαπάνες απαραίτητες για την εξυπηρέτηση της λειτουργίας της Ε.Ε.Τ.Τ. προς επίτευξη των σκοπών και την άσκηση των αρμοδιοτήτων της είναι ιδίως: Α. Αμοιβές του εν γένει προσωπικού της Ε.Ε.Τ.Τ., αμοιβές ειδικών επιστημόνων, μελών ομάδων εργασίας, κ.λπ. Β. Λειτουργικές δαπάνες της Ε.Ε.Τ.Τ., ιδίως για αγορά, ενοικίαση και συντήρηση κτιρίων και κάλυψη παγίων εξόδων. Γ. Δαπάνες μελετών, έργων δημοσιευμάτων, εκδόσεων, εκτυπώσεων, συνεντεύξεων, συνεδρίων, σεμιναρίων, δημοσίων σχέσεων και λοιπών, δραστηριοτήτων που γίνονται στα πλαίσια της γνωστοποίησης των απόψεων της για κάθε ζήτημα που προάγει το έργο και την αποστολή της, καθώς και την εν γένει ανάπτυξη του τομέα των τηλεπικοινωνιών και ταχυδρομείων στην Ελλάδα. Δ. Δαπάνες επιμόρφωσης του μονίμου προσωπικού και του προσωπικού με σύμβαση εργασίας αορίστου χρόνου, σε θέματα των αρμοδιοτήτων της Ε.Ε.Τ.Τ. Ε. Δαπάνες μετακίνησης των μελών της Ε.Ε.Τ.Τ. καθώς και του εν γένει προσωπικού της, για τις ανάγκες της, το ανώτατο ύψος των οποίων ορίζεται με απόφαση της Ολομέλειας της Ε.Ε.Τ.Τ. ΣΤ. Δαπάνες που προκαλούνται με απόφαση του Υπουργού Μεταφορών και Επικοινωνιών σε εφαρμογή της παραγράφου 8 του άρθρου 13 του ν. 2867/2000 όπως ισχύει. (Μετά τη σελ. 386,360) Σελ. 386,361 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.53 Ζ. Οι αποζημιώσεις της παρ. 7, του άρθρου 7, του ν. 2867/00. Η. Οποιαδήποτε άλλη δαπάνη κρίνεται αναγκαία από την Ολομέλεια της Ε.Ε.Τ.Τ., που στόχο έχει την εύρυθμη λειτουργία της την επίτευξη του σκοπού της και την άσκηση των αρμοδιοτήτων της. Άρθρο 4 Οικονομική Διαχείριση της Ε.Ε.Τ.Τ. 1.Η οικονομική διαχείριση των εσόδων της Ε.Ε.Τ.Τ. πραγματοποιείται από την Ολομέλεια, η οποία εγκρίνει κάθε δαπάνη με αποφάσεις της που εκτελούνται από το Οικονομικό Τμήμα της Ε.Ε.Τ.Τ. Η Ολομέλεια της Ε.Ε.Τ.Τ. δύναται να εξουσιοδοτεί τον Πρόεδρο ή τους Αντιπροέδρους για την έγκριση οποιασδήποτε δαπάνης εμπίπτει στις διατάξεις του παρόντος κανονισμού. 2.Mε απόφαση της Ολομέλειας της Ε.Ε.Τ.Τ. μπορούν να ανατίθενται στα μέλη της Ε.Ε.Τ.Τ. ή σε μέλη του προσωπικού της συγκεκριμένα διαχειριστικά καθήκοντα. Βλ. την με αριθ. 237/84/3-18 Δεκ. 2001 (ΦΕΚ Β΄ 1701) απόφ. ΕΕΤΤ, σχετικά με τον Κανονισμό Διαχείρισης Δαπανών της ΕΕΤΤ και Παροχής σχετικών Εξουσιοδοτήσεων. Άρθρο 5 Τραπεζικοί Λογαριασμοί-Ρυθμιστικές Διατάξεις 1.Με απόφαση της Ολομέλειας συστήνονται ειδικοί λογαριασμοί σε Τραπεζικά ιδρύματα, όπου κατατίθενται τα έσοδα του άρθρου 2 του παρόντος. Τα ποσά αυτά αναλαμβάνονται με ειδική εντολή του Προέδρου ή των Αντιπροέδρων της Ε.Ε.Τ.Τ. Μέχρι νεώτερης απόφασης της Ολομέλειας της Ε.Ε.Τ.Τ. διατηρείται σε ισχύ ο Ειδικός Λογαριασμός που έχει συσταθεί στην Εμπορική Τράπεζα με αριθμό 83284714 και με τίτλο "Εθνική Επιτροπή Τηλεπικοινωνιών και Ταχυδρομείων". 2.Για την πραγματοποίηση και δικαιολόγηση των δαπανών που αναφέρονται στο άρθρο 3 του παρόντος και που χρηματοδοτούνται από τα έσοδα της Ε.Ε.Τ.Τ. δεν ισχύουν οι περιορισμοί από τις διατάξεις του Δημοσίου Λογιστικού αλλά ο Κώδικας Βιβλίων και Στοιχείων, όπως ισχύει, και κάθε άλλη συναφής γενική ή ειδική διάταξη. Σελ. 386,362 Τεύχος      Σελ.        3.Για την πραγματοποίηση κάθε δαπάνης απαιτείται η πρόβλεψή της στον Προϋπολογισμό της Ε.Ε.Τ.Τ. Άρθρο 6 Διαδικασία Προσδιορισμού  Οικονομικών Αποτελεσμάτων 1.Το οικονομικό έτος διαχείρισης ταυτίζεται με το ημερολογιακό έτος. Οι πράξεις του ισολογισμού καθώς και το κλείσιμο αυτού περατώνονται εντός τεσσάρων μηνών από τη λήξη του προηγουμένου έτους. 2.Ως προς τις διαδικασίες προσδιορισμού των οικονομικών αποτελεσμάτων εφαρμόζονται αναλόγως οι διατάξεις του Κώδικα Βιβλίων και Στοιχείων όπως ισχύει, καθώς και οι γενικοί κανόνες της Λογιστικής και Ελεγκτικής Επιστήμης. Άρθρο 7 Λογιστική-Οικονομική Οργάνωση 1.Τo Οικονομικό Τμήμα της Ε.Ε.Τ.Τ. τηρεί τα οριζόμενα από τον Κώδικα Βιβλίων και Στοιχείων, όπως ισχύει. Το Οικονομικό Τμήμα εκδίδει παραστατικά που σύμφωνα με τις γενικές αρχές της Λογιστικής Επιστήμης, όπως γραμμάτια είσπραξης, εντάλματα πληρωμής και συμψηφιστικά δελτία. 2.Οι νόμιμες κρατήσεις υπέρ του Ελληνικού Δημοσίου επί των καταβαλλομένων ποσών παρακρατούνται από το Οικονομικό Τμήμα της Ε.Ε.Τ.Τ. και αποδίδονται στο Ελληνικό Δημόσιο κατά τις ισχύουσες διατάξεις. 22.ΔΑ.α.53 Οργάνωση και Λειτουργία των Τηλεπικοινωνιών - Ε.Ε.Τ.Τ. Άρθρο 8 Έλεγχος Διαχείρισης 1.Ο τακτικός έλεγχος της οικονομικής διαχείρισης της Ε.Ε.Τ.Τ. και ο έλεγχος του ισολογισμού πραγματοποιείται κάθε χρόνο από ορκωτούς ελεγκτές, οι οποίοι συντάσσουν έως το τέλος Ιουνίου κάθε έτους έκθεση για τη διαχείριση και τον απολογισμό του Διαχειριστικού έτους που έληξε και την υποβάλλουν μαζί με τα σχετικά απολογιστικά στοιχεία στο Ελεγκτικό Συνέδριο του Κράτους και στον Υπουργό Μεταφορών και Επικοινωνιών. Οι δαπάνες του ελέγχου βαρύνουν τον προϋπολογισμό της Ε.Ε.Τ.Τ. 2.Ο έλεγχος των δαπανών θα ενεργείται με βάση τα πρωτότυπα δικαιολογητικά, δηλαδή τα σχετικά τιμολόγια και αποδείξεις ή νόμιμα παραστατικά παροχής υπηρεσιών, τα οποία θα τηρεί το Οικονομικό τμήμα για κάθε πραγματοποιούμενη δαπάνη. 3.Στο τέλος κάθε διαχειριστικής χρήσης με μέριμνα του Προέδρου της Ε.Ε.Τ.Τ. συντάσσεται ο απολογισμός και ο ετήσιος ισολογισμός και υποβάλλεται για έγκριση στην Ολομέλεια της Ε.Ε.Τ.Τ. Άρθρο 9 Τελικές Διατάξεις 1.Με την έναρξη ισχύος της παρούσας καταργείται η ΚΥΑ 60266/1996. 2.Η παρούσα να δημοσιευτεί στην Εφημερίδα της Κυβερνήσεως. 3.Η ισχύς της παρούσας αρχίζει από τη δημοσίευσή της στην Εφημερίδα της Κυβερνήσεως.